钦定古今图书集成/明伦汇编/官常典/第799卷 > 邹贤
## 钦定古今图书集成/明伦汇编/官常典/第799卷 > 邹贤

按《明外史》本传：“贤字恢才，安福人。为诸生，穷经履道，
督学黄仲昭雅重之。登弘治九年进士，授南京大理
评事。十五年，应诏陈六事。十八年，又应诏陈《宪纲律
例》七事，时多不能从。历福建佥事。武平多山险，为贼
巢。贤抚以恩信，招其胁从，率知县陈思诚擒斩贼首
黄友胜及其党百五十人。又偕副使姚镆、参议郑毅”
馘巨贼百馀级，以疾告归。贤性宽洪率直不立机阱，
居家孝友，遇义敢为，丧祭一循礼制，士论称之。